paragraph_text: Kralj Danilo ili Danilo Romanovič (ukr. король Данило ili Данило Романович); (1201.—1264.); je srednjovjekovni ukrajinski galičko-volinjski knez i knez kijevski 1239./1240. godine, ujedno kralj Rusi-Ukrajine od 1253. godine. Danilo je sin ukrajinskog kneza Romana Mstslaviča iz obiteljske dinastije Rurik koja je prije raspada vladala Kijevskom Rusi. Danilo je svoju državničku karijeru započeo 1228. godine, a borbu protiv tatarskih osvajača završava 1245. kada je pod svoju kontrolu vratio razrušeni srednjovjekovni Kijev. Do 1264. stekao je čvrstu vlast u svim zapadnim ukrajinskim kneževinama i užem okruženju, no kako bi zadržao neovisnost stvara vojni obrambeni savez protiv Tatara<ref>U zapadnim povijesnim izvorima češće se koristi u širem smislu istoznačan termin Mongoli. i gradi jače političke veze s Poljacima, Litavcima i Ugarima.<ref>Volodymyr Kubijovich, Danilo Husar Stryk (eds); Encyclopedia of Ukraine, Toronto University Press, 1984-93, 5 vol.